জটায়ু আর্থ সেন্টার নেচার পার্ক
জটায়ু আর্থ সেন্টার, যা জটায়ু নেচার পার্ক বা জটায়ু রক নামেও পরিচিত, হলো কেরালার কোল্লাম জেলার চাদায়ামঙ্গলামের একটি পার্ক এবং পর্যটন কেন্দ্র। এটি সমুদ্রপৃষ্ঠ থেকে প্রায় ৩৫০ মিটার (১২০০ ফিট) উচ্চতায় অবস্থিত। এই প্রকৃতি উদ্যানটিতে বিশ্বের বৃহত্তম পাখির ভাস্কর্য রয়েছে। ভাস্কর্যটির পরিমাপ (২০০ ফুট (৬১ মি) লম্বা, ১৫০ ফুট (৪৬ মি) চওড়া, ৭০ ফুট (২১ মি) উচ্চতা এবং ১৫,০০০ বর্গফুট (১,৪০০ মি২) মেঝে এলাকা জুড়ে রয়েছে। এটির ভাস্কর্য করেছেন রাজীব আঁচল । এই রক-থিম প্রকৃতি উদ্যানটি BOT মডেলের অধীনে কেরালা রাজ্যে প্রথম পাবলিক-প্রাইভেট পার্টনারশিপ পর্যটন উদ্যোগ। পার্কটি কোল্লাম শহর থেকে প্রায় ৩৮ কিমি (২৪ মা) দূরে এবং রাজ্যের রাজধানী তিরুবনন্তপুরম থেকে ৪৬ কিমি (২৯ মা) দূরে অবস্থিত। কাজ শেষের পর, এটি ২০১৮ সালের ১৭ আগস্ট দর্শকদের জন্য খুলে দেওয়া হয়।